

**Р Е П У Б Л И К А Б Ъ Л Г А Р И Я**

 **М И Н И С Т Е Р С К И С Ъ В Е Т**

Проект

**ПОСТАНОВЛЕНИЕ № …………**

**от ………………………… година**

ЗА изменение и допълнение на Устройствения правилник на Изпълнителната агенция по горите, приет с Постановление № 173 на Министерския съвет от 2011 г. (обн., ДВ, бр. 49 от 2011 г., изм. и доп. , бр. 48 от 2012 г., бр. 91 от 2013 г., бр. 29 от 2015 г., бр. 32 и 71 от 2016 г., бр. 94 от 2017 г. и бр. 2 и 66 от 2018 г.)

**МИНИСТЕРСКИЯТ СЪВЕТ**

**ПОСТАНОВИ:**

**§ 1.** В чл. 4 се правят следните изменения:

1. В ал. 1 думите „заместник изпълнителен директор“ се заменят с „двама заместник изпълнителни директори“;
2. В ал. 2 думите „Договорът със заместник изпълнителния директор се сключва, изменя се и се прекратява“ се заменят с „Договорите със заместник изпълнителните директори се сключват, изменят и прекратяват“.

**§ 2.** В чл. 5, ал. 2 думите „заместник-изпълнителния“ се заменят със „заместник изпълнителен“, а думите „определено със заповед“ да се заменят с „определени с писмена заповед за всеки конкретен случай“.

**§ 3.** В чл. 6, ал. 1 думата „три“ се заменя с „две“, а думата „шест“ се заменя с „пет“.

**§ 4.** Член 13 се изменя така:

„Чл. 13. Общата администрация е организирана в две дирекции:

1. дирекция "Финанси и управление на собствеността";

2. дирекция "Правно-административни дейности".“

**§ 5.** В чл. 14 се правят следните изменения и допълнения:

1. В текста преди т. 1 думите „Финансово-стопански дейности“ се заменят с „Финанси и управление на собствеността“
2. Създават се точки 27 и 28:

„т. 27. организира подпомага и изпълнява дейности по възлагане на обществени поръчки;

т. 28. изготвя договори за учредяване на вещни права в горски територии, продажба, замяна, наем и др.“

**§ 6.** В чл. 15 се правят следните изменения и допълнения:

1. В текста преди т. 1 думите „Правно-административно обслужване и човешки ресурси“ се заменят с „Правно-административни дейности:“;
2. В т. 1 думите „заместник изпълнителния директор“ се заменят със „заместник изпълнителните директори“, а думата „административно-правната“ се заменят с „правно-административната“;
3. Точка 22 се отменя;
4. Създават се нови т. 23 – 44:

„23. осигурява провеждането на информационната политика на агенцията, осъществява нейната функционална връзка, планиране и реализация;

1. участва в проектирането, разработването и внедряването на информационна система за горите в Република България;
2. съгласува програми, обслужващи информационната дейност на регионалните дирекции по горите и специализираните териториални звена;
3. упражнява методическо ръководство при използването на електронноизчислителната техника и обработката на данни;
4. координира разпространяването и внедряването на програмни продукти в практиката на регионалните дирекции по горите и на специализираните териториални звена;
5. участва в комисии и експертни съвети по внедряването, поддържането и използването на програмни продукти, база данни и електронна техника;
6. организира и осигурява техническата поддръжка на автоматизираната информационна и комуникационна инфраструктура на агенцията, на регионалните дирекции по горите и на специализираните териториални звена – локални мрежи и комуникационно оборудване;
7. поддържа и осъвременява страницата на агенцията в интернет, като публикува текуща информация на български и на английски език;
8. осигурява интегрирането на информационните системи на агенцията със системите на други звена от държавната администрация;
9. осигурява правилното функциониране на хардуера и софтуера, необходим за обработка и пренасяне на информацията;
10. организира и контролира проектирането и създаването на информационни системи за нуждите на агенцията;
11. организира и осигурява технически публичните изяви на изпълнителния директор;
12. разработва програма за представяне дейността на агенцията пред обществото и пред средствата за масово осведомяване;
13. информира обществеността за политиката на агенцията и за осъществяваните от нея програми и дейности;
14. организира публичните изяви на служителите в агенцията;
15. осъществява координация и методическо ръководство на връзките на агенцията, на регионалните дирекции по горите и на специализирани териториални звена на агенцията с обществеността;
16. проучва и анализира общественото мнение преди провеждането на определена политика на агенцията и анализира публикациите в средствата за масово осведомяване за дейността на агенцията;
17. работи в координация със звената за връзки с обществеността на Министерството на земеделието, храните и горите и на други административни структури;
18. организира провеждането и протоколното осигуряване на официални и работни срещи, както и други изяви на изпълнителния директор и на ръководството на агенцията;
19. осъществява протоколната кореспонденция на изпълнителния директор;
20. осъществява контакти с посолства на чужди държави в Република България за уреждане на протоколни и делови срещи с изпълнителния директор и с ръководството на агенцията.“

**§ 7.** Член 15а се отменя.

**§ 8.** В чл. 16 се правят следните изменения:

1. В текста преди т.1 думата „шест“ се заменя с „три“;
2. Точка 1 се изменя така:

„1. дирекция „Горски територии“;

1. Точка 2 се изменя така:

„2. дирекция „Горско стопанство“;“

1. Точка 3 се изменя така:

„3. дирекция „Ловно стопанство и опазване на горите“

1. Точки 4, 5 и 6 се отменят.

**§ 9.** В чл. 17 се правят следните изменения и допълнения:

1. Текстът преди т. 1 се изменя така:

„Дирекция „Горски територии“:

1. Създават се нови т. 1 – 6:

„1. подпомага изпълнителния директор във връзка с правомощията му, свързани с осъществяване на методическо ръководство на дейността по уедряване на поземлени имоти в горски територии;

2. участва в изготвянето на стратегии и програми, свързани с използването на дървесните и недървесните ресурси в страната;

3. организира и контролира дейностите по изработването, приемането и променянето на горскостопанската карта;

4. осигурява публичен достъп до горскостопанската карта;

5. създава и поддържа географска информационна система за горските територии на базата на данните от горскостопанската карта;

6. подпомага изпълнителния директор при определяне на националните приоритети в областта на инвентаризацията и планирането в горските територии;“

1. Създават се т. 15 – 22:

„15. организира и контролира извършването на национална инвентаризация на горските територии;

16. контролира изработването на областните планове за развитие на горските територии;

17. контролира и анализира изпълнението на областните планове за развитие в частта за горскостопанското категоризиране и прекатегоризиране на горските територии;

18. организира и контролира извършването на инвентаризацията на горските територии;

19. организира дейностите по категоризация и прекатегоризация на поземлени имоти в горски територии;

20. контролира изработването на горскостопанските планове и програми за горските територии, плановете за ловностопанските дейности и за дейностите по опазване от пожари;

21. организира изработването на плановете за ловностопанските дейности и за дейностите по опазване от пожари;

22. организира уведомяването на собствениците на залесени и самозалесили се земеделски земи след 1 март 1991 г. за обстоятелствата по чл. 83, ал. 1 от Закона за горите и за произтичащите от това дейности по почистване на имотите или промяна на предназначението им.“

**§ 10.** В чл. 18 се правят следните изменения и допълнения:

 1. Текстът преди т. 1 се изменя така:

„Дирекция „Горско стопанство:“

2. Създават се нови т. 40 и 41:

„40. подпомага изпълнителния директор при осъществяването на дейности, свързани с осъществяването на националната горска политика, на националните стратегически горски документи, програми и други документи в областта на горската политика;

41. подпомага изпълнителния директор при разработване и при координиране изпълнението на Националната стратегия за развитие на горския сектор;“

3. Създават се точки 42 – 55:

42. разработва Стратегически план за развитие на горския сектор;

43. координира и отчита дейностите по изпълнение на Националната горска стратегия, Стратегическия план за развитие на горския сектор, годишни програми за изпълнение на приоритети и други документи, свързани с развитието на горския сектор;

44. координира и осъществява взаимодействие със заинтересуваните страни в процеса на изготвяне, обсъждане и изпълнение на стратегическите документи за горския сектор;

45. организира и координира дейностите на агенцията по участието и по изпълнението на международни, европейски и национални програми и проекти в областта на горското стопанство;

46. съгласува проекти на финансови меморандуми и други споразумения в сферата на компетентност на агенцията, с които се предоставя финансова помощ от ЕС и от други международни донори;

 47. организира и координира дейностите на агенцията по управление на международни донорски програми и проекти;

48. организира и отчита работата на агенцията и нейните структури и териториални звена по международното сътрудничество в областта на горския сектор;

49. осъществява контакти, организира и координира участието на агенцията в работата на помощните органи на Европейската комисия в областта на горското стопанство и свързаните с него сектори - околна среда, селски райони, статистика;

50. организира и координира разработването и прилагането на двустранни и многостранни споразумения за сътрудничество в областта на горския сектор;

51. организира участието на агенцията в работата на международни организации, процеси и смесени комисии за сътрудничество в областта на горския сектор;

52. подготвя необходимите документи и организира командировките в чужбина на служителите от агенцията;

53. организира дейностите на агенцията в областта на науката, обучението, образованието, професионалната квалификация и преквалификация в горския сектор, в т. ч. чрез разработване на програми, издаване на учебни материали, осигуряване на квалифицирани специалисти;

54. подпомага, координира и контролира разработването и изпълнението на програми и годишни планове за развитие на научни изследвания с приложен характер, в т. ч. от специализираните териториални звена за научноизследователска и инженерно-внедрителска дейност;

55. организира и координира участието в международни мероприятия на изпълнителния директор, на служители в агенцията, в нейните структури и специализирани териториални звена.“

**§ 11.** В чл. 19 се правят следните изменения и допълнения:

* + - 1. В текста преди т. 1 думите „Контрол върху опазването на горските територии“ се заменят с „Ловно стопанство и опазване на горите:“
			2. Създават се точки 20 – 32:

„20. подпомага изпълнителния директор при осъществяването на правомощията му по Закона за лова и опазване на дивеча и подзаконовите актове по прилагането му;

1. контролира:

а) стопанисването, опазването и ползването на дивеча;

б) придобиването и упражняването на правото на лов;

в) провеждането на организиран ловен туризъм;

г) търговията с дивеч и дивечови продукти;

д) производството на зарибителен материал в риболюпилните, както и производството на дребен дивеч за разселване от държавните горски стопанства и държавните ловни стопанства;

е) разработването и изпълнението на ловоустройствени планове и програми;

1. извършва проверка по изпълнение на договорите за съвместна дейност по ал. 9, т. 1 – 6 от Закона за лова и опазване на дивеча;
2. изготвя проекти на актове, свързани с придобиване правото на лов;
3. изготвя проекти на актове за организация на ловното стопанство;
4. участва в изработването на стандарти, свързани с ловното стопанство;
5. извършва анализи и прогнози и разработва програми за развитието на ловното стопанство;
6. организира и участва в разработването на програми за обучение, подготовка и квалификация на служители, ангажирани с ловното стопанство;
7. контролира и координира дейностите на регионалните дирекции по горите, свързани с ловното стопанство;
8. участва в прилагането и наблюдението на програмите, финансирани от Разплащателната агенция, в областта на ловното стопанство и любителския риболов;
9. осъществява координация и взаимодействие с неправителствените организации в областта на ловното стопанство;
10. участва в разработването и изпълнението на национални и международни програми, свързани с опазване на дивеча и рибните ресурси, във водните обекти, ползвани за любителски риболов;
11. води и съхранява:

а) регистър за удостоверенията за подборен отстрел и ловни водачи;

б) регистър на издадените и заверените билети за лов на чужди граждани;

в) регистър за резултатите от проведената годишна таксация на дивеча;

г) регистър за издадените разрешения за ловуване с научноизследователски цели;

д) регистър на категоризираните ловни бази.“

**§ 12.** Членове 19а, 20 и 20а се отменят.

**§ 13.** В чл. 22 се правят следните изменения:

1. В т. 1, букви „а“ и „в“ думите „заместник изпълнителния директор“ се заменят със „заместник изпълнителен директор“;

2. В т. 2, буква „а“ думите „заместник изпълнителния директор“ се заменят със „съответния заместник изпълнителен директор“.

**§ 14.** В чл. 29 се правят следните изменения:

1. В ал. 1 думите „Административно, правно и информационно обслужване“ се заменят с „Правно-административни дейности“;

2. В ал. 3 думата „председателя“ се заменя с „изпълнителния директор“.

**§ 15.** В чл. 32 думите „заместник изпълнителния директор“ се заменят със „заместник изпълнителните директори“.

**§ 16.** В Приложението към чл. 6, ал. 2 се правят следните изменения:

1. На ред „Заместник изпълнителен директор“ цифрата „1“ се заменя с „2“.

2. Ред „дирекция „Финансово-стопански дейности“ 16 се изменя така:

„дирекция „Финанси и управление на собствеността“ 19“.

3. Ред „дирекция „Административно-правно обслужване и човешки ресурси“ 20“ се изменя така:

„дирекция „Правно-административни дейности“ 28“.

4. Ред „дирекция „Информационно обслужване и връзки с обществеността“ се заличава.

5. На ред „Специализирана администрация“ числото „91“ се заменя с „90“.

6. Ред „дирекция „Промени в горските територии“ 17“ се изменя така:

„дирекция „Горски територии“ 28“.

7. Ред „дирекция „Гори и лесовъдски дейности“ 22“ се изменя така:

„дирекция „Горско стопанство“ 35“.

8. Ред „дирекция „Контрол по опазването на горските територии“ 16“ се изменя така:

„дирекция Ловно стопанство и опазване на горите“ 27“.

9. Ред „дирекция „Ловно стопанство“11“ се заличава.

10. Ред „дирекция „Наука и международна дейност“ 14“ се заличава.

11. Ред „дирекция „Инвентаризация и планиране“ 11“ се заличава.

**ЗАКЛЮЧИТЕЛНа РАЗПОРЕДБа**

**§ 17.** Постановлението влиза в сила от деня на обнародването му в „Държавен вестник“.

**министър-председател:**

**Бойко Борисов**

**ГЛАВЕН СЕКРЕТАР на Министерския съвет:**

**Веселин даков**

**Главен секретар на Министерството на земеделието, храните и горите:**

 **Георги Стоянов**

**Директор на дирекция „Правна”, МЗХГ:**

 **Ася Стоянова**